Menuda la que s’armó estos díes nes redes sociales col tema de la #Operación_Linux. Pa quien nun lo sepa, resulta que la policía trincó a dos presuntos collaboradores d’una organización armada, y a la operación llamáronla #Operación_Linux (supuestamente ye Linux y non Linus, como apunten otres fontes).
#000000
Bono, el casu ye qu’armóse la de coyer, porque a los usuarios de Linux nun-yos fizo plizca gracia, y que si “agora van identificar Linux con terrorismu“, que si “mio ma va pensar que soi un antisistema” que si “ye lo que nos faltaba pa desprestixar al software llibre“, y cantidá de chorraes más.
#000001
Ye cierto que Linux entá nun tien muncha aceutación ente la xente (Porque nun lu conocen: y la inorancia munches vegaes, lloñe de ser atrevida ye estúpida), y que cuesta muncho facer que la xente atalante’l conceutu del Software llibre, pero yo nun creo que seya pa tanto...
#000002
... y val que podríen escoyer otru nome meyor, pero ye que si a la operación la denomasen #Operación_Windows , igual aínda taben tapando furacos pa echalo a andar.....
#000003
Payares 2006: La bolsa de Londres camuda a tecnoloxía de Microsoft. Como de costumbre, M$ coles sos falacies nos cunta lo bonos que son:
#000005
Ochobre 2010: Tres delles cayíes del sistema y pérdides millonaries, la bolsa camuda de nuevo a Linux. ¿Resultáu? 😉 ¡Adivinái!
#000006
Sólo hai una expresión perfecta: LOL!
#000007
PD: Calca nes imáxenes pa dir a la noticia orixinal.
#000008
¿Qué son les aplicaciones portables? Pues aplicaciones que puedes llevar nun pendrive, y usales en cualesquier ordenador Linux al que te coneutes, d’esti mou trabayarás siempres coles ferramientes que más te presten.
#000010
Si camientes que hai poques aplicaciones portables, equí te dexo una amuesa gráfica de lo que puedes alcontrar nesta web: 
#000011
La páxina sigui y sigui xorreciendo con más aplicaciones.... Gloobus, Blender, Audacity,... etc, esperemos que’l ritmu nun pare 😀
#000013
Les coses bien feches, bien paecen.
#000015
Alcontré esti dibuxu n’internet. Ye claru, concisu, y pa que vamos engañanos, define perfeutamente la realidá d’estos dos sistemes operativos:
#000016
Pero claro, daquién vió que ehí faltaba daqué, y nun tardaron n’iguar la semeya. AGORA TA COMPLETA 😀
#000017
Sí, promoción del 8 al 13 de xunu, onde suscribeste a 6 númberos de la revista online de Linux Magazine, al preciu que tú digas.
#000020
Sé’l creador de la to propia Distro
#000023
Preparar, traducir ya implementar Openoffice: 10 persones, 2 años
#000026
Facer la to distro personal: 1 persona , 1 tarde y 1 café 😀 !
#000027
Estes son dalgunes de les bondaes del software llibre. Como’l códigu ye llibre, yes llibre de facer col códigu lo que quieras. Y entre eses coses, tán, por exemplu, facer la to propia distribución.
#000028
“¿Quier dicir eso que puedo facer el mio Sistema Operativu?”
#000029
Non, .. pa eso, necesitaríes 1.000 persones y 8 – 10 años.. 😀 Lo que quier dicir esto, ye que puedes personalizar el to Sistema Operativu, instalando los programes que quieras, poniéndo-y los colores que quieras, los temes, el nome que quieras.. etc y distribuyilu ente los tos collacios. Y nun te fai falta saber de programación. Un bon exemplu son les distros personalizaes qu’esisten, como la satánica o cristiana.
#000030
En Softastur, va tiempu qu’usamos la nuesa propia distro. Llámase GNUberu y usámosla sobro tou pal desendolcu de los nuesos proyeutos, ye perútil, y afórranos munchu trabayu. GNUberu ñació allá pel añu 2007, y nun ta de más que sepáis cómo se fai, pa que faigáis la vuesa distro.
#000032
exemplu de pantalla de login de Softastur
#000033
El nome ye lo de menos, SidriX, UvieuX, AxturieX, Xporting, hai miles de distros, y toes distintes... lo importante ye que la faes nun plis-plás.
#000034
¿Qué necesitamos? Pues nada, un programín cenciellu, y ganes.
#000035
Esisten munchísimos programes que van aidate a facer la to distro: Remastersys, UCK, Reconstructor... Por simplicidá, recomiéndovos Reconstructor que ye una web que lo fai too automáticamente (incluso dende Windows xD):
#000036
Ye namás siguir los pasos:
#000037
Criamos y dámos-y un nome al nuesu proyeutu, por exemplu: GNUberu, y decímos-y en qué va a basase la nuesa distro (Ubuntu ó Debian, Si queremos un LiveCD, o una imaxe de discu, l’entornu d’escritoriu: Gnome, KDE, Xfce):
#000038
Por defeutu llevará los mesmos programes qu’Ubuntu, si queremos amestar o desaniciar programes (nomaos paquetes) especificamoslo en “Packages”, por exemplu amestamos el restolador web epiphany:
#000039
Agora ya tenemos la nuestra distro, sólo queda personalizala, pa ello usamos los “Modules”, con estos módulos podemos poner el fondu que queramos, la páxina d’aniciu de Firefox que queramos, l’animación del entamu que queramos... too ello perfácil:
#000040
Y a correr! El programa xenerará una imaxe .iso calcando en “Build” nunos 15 minutos:
#000041
que namás tendremos que baxala y grabala nún CD. ¡¡Y yá ta fecho !
#000042
¿Tiempu total? Una hora o dos (y un café 😀 )
#000043
Ye así como se fai una distro. Básicamente, el trabayu más duru ye escoyer unos temes guapos. 😀 😀 ¿Qué pensábeis que yera? Acabáronse los tiempos de xente con barba programando hores y hores.... Linux fai munchos años que yá nun ye así. Según-y vayáis pillando’l tranquillo, podéis dir amestando ésti o aquel programa... ye custión de tiempu “optimizar” la distro
#000044
Eso sí... enxamás uséis una distro que nun seya oficial (Ubuntu, Debian, Fedora, OpenSuse ) nel vuesu PC direutamente. Meyor usái una máquina virtual o en mou Live. Les distros caseres nun tienen una comunidá de millones de persones que les testeen y revisen, ni una gran empresa como Red Hat, Mandriva o Canonical qu’invierta en desendolcu ya innovación. Tampoco sabremos si un autor con males intenciones introduz malware o spyware. Asi que cuidadín. 😉
#000045
Lo prometío ye deuda, y, como anunciábemos fai un mes, OpenOffice, acaba d’asoleyar la versión 3.2.0, que por primer vegada inclúi la Llingua Asturiana . Gracies al equipu de Softastur.
#000047
Dempués d’un trabayu de 2 años, yá ye oficial 😀
#000048
La versión final d’OpenOffice 3.2.0 inclúi munches meyores:
#000050
Arranque más rápidu (5 segundos).
Meyor sofitu pal formatu ODF.
Sofitu pa formatos propietarios como los documentos XML protexíos por contraseña de MS Office.
Xestión avanzada del copia y pega.
#000051
Güei ye un día históricu pa la llingua asturiana, por fin dispón d’una suite ofimatica avanzada y llibre 😀 Incluyendo un procesador de testos, una fueya de cálculu, pa facer presentaciones, bases de datos, debuxos y esquemes y fórmules matemátiques.
#000052
Puedes baxala dende equí. ¡A esfrutala! 😀
#000053
Gracies a tol equipu de softastur, que trabayó llibre, gratuita, ya desinteresadamente durante 2 años, pa facer esti proyeutu realidá.
#000054
Gracies al proyectu de desendolcu y traducción de Softastur:
#000056
¡¡Por fin tenemos un LiveCD d’Ubuntu n’asturianu!
#000057
Usu: Aunque la imaxe permite la instalación nel discu duru, ¡¡¡ENCAMENTAMOSTE A QUE NUN INSTALES UBUNTU CON ESTA IMAXE! El so únicu destín ye prebar/usar Ubuntu n’asturianu en LiveCD. ¿Por qué dicimoste esto? Porque pa garantizar la estabilidá d’Ubuntu sólo un CD fechu por Ubuntu tien esa estabilidá. Nun deriváu non oficial nun ta garantizada esa estabilidá Si quies instalar Ubuntu nel discu duru baxa de baldre un CD fechu por Ubuntu.
#000060
¿Nun arranca? Tienes que camudar l’orde d’arranque de la BIOS pa qu’arranque dende CD o USB
#000061
Cualesquier dulda o problema que tengas, avisanos nos comentarios.
#000062
Güei presentóse en rueda de prensa TermAst, una web entamada pola Academia de la Llingua que recueye propuestes terminolóxiques especializaes.
#000064
Nesti proyeutu collaboren el Colexu Oficial d’Inxenieros d’Informática d’Asturies y Softastur, que trabaya al traviés del so propiu diccionariu onde van esbillando los términos que depués proponen pa integrase en TermAst.
#000065
Y darréu el videu de TPA:
#000066
Entós ¿dices que toques un instrumentu? ¿Quies facer la to propia música (¡pero con llicencia llibre, ho!)?
#000068
Nun dexes de facelo par falta d’acompañamientu. Güei quiero presentate Hydrogen, una gayaspera caxa de ritmos.
#000069
Equí puedes ver un pantallazu del programa, que ye percenciellu d’usar aunque (como yo) nun tengas muncha idega de lo que tas faciendo.
#000070
Pa instalalu, baxa de los repositorios hydrogen ya hydrogen-drumkits (los samples de soníu) y... ¡chumba, chumba, chumba...! 🙂
#000071